paragraph_text: Budući kako je povjesničar Diodor kronološki smjestio Smerdisa dvije generacije iza Farnaka (cca 600. pr. Kr.) odnosno dvije generacije prije Anafa I. (cca 520. pr. Kr.), čini se kako je Smerdis vladao sredinom 6. stoljeća pr. Kr. Pokrajina Kapadocija je nakon bitke pomrčine 585. pr. Kr. pala u ruke Medijskog Carstva, a nakon nepuna četiri desetljeća (oko 547. pr. Kr.) Kir Veliki priključuje je Perzijskom Carstvu. Zbog ovog se pretpostavlja kako je Smerdis vladao kao vazalni vladar (satrap) spomenutih supersila. Moguće je kako je Diodor pomiješao Galovog sina Smerdisa od Kapadocije s istoimenim sinom Kira Velikog (Smerdis ili Bardija), kao što je slučaj s brojnim drugim kapadocijskim vladarima koje prati neusklađena kronologija i rodbinske veze, odnosno miješanje osobnih imena s povijesnim likovima čiji se identitet i kronologija smatraju povijesno ovjerenim. U svakom slučaju, Diodor spominje kako je Smerdisa naslijedio sin Arijaramn<ref>Smerdis od Kapadocije (Ancestry.com) kojeg se smatra prvim (službenim) satrapom Kapadocije Perzijskog Carstva.